
	讞讚 转谞讬 砖讜讗讘讛. 讘讬专讜砖诇诪讬 诪驻专砖 砖诪砖诐 砖讜讗讘讬诐 专讜讞 讛拽讜讚砖 砖讛砖讻讬谞讛 砖讜专讛 诪转讜讱 砖诪讞讛 讚讻转讬讘 讜讬讛讬 讻谞讙谉 讛诪谞讙谉 讜转讛讬 注诇讬讜 专讜讞 讛' 讜诪讬讬转讬 注讜讘讚讗 讚讬讜谞讛 讘谉 讗诪讬转讬 砖讛讬讛 诪注讜诇讬 专讙诇讬诐 讜讘砖诪讞转 讘讬转 讛砖讜讗讘讛 砖专转讛 注诇讬讜 砖讻讬谞讛: 讜讞讚 转谞讬 讞砖讜讘讛. 讘专讬砖 诪住讻转 注''讝 (讚祝 讘. 讜砖诐) 讙讘讬 注讬讚讬讛谉 讜讗讚讬讛谉 诪驻专砖 讟注诪讗 诪讗谉 讚转谞讬 讗讚讬讛谉 诪''讟 诇讗 转谞讬 注讬讚讬讛谉 讜讘砖诪注转讬谉 诇讗 讚讬讬拽 讛讻讬 讜诇讗 讘讚讜讻转讬 讟讜讘讗 讘专讬砖 讻讬爪讚 诪注讘专讬谉 (注讬专讜讘讬谉 讚祝 谞讙.) 诪注讘专讬谉 讜诪讗讘专讬谉 讜讘驻' 讛讙讜讝诇 讘转专讗 (讘''拽 拽讟讝:) 讙讘讬 诪住讬拽讬谉 讜诪爪讬拽讬谉 讜讘专讬砖 驻专拽 砖谞讬 讚讬讘诪讜转 (讚祝 讬讝. 讜砖诐) 讙讘讬 专讗砖讜谞讛 讜砖谞讬讛 讜讘驻专拽 诪砖讬诇讬谉 (讘讬爪讛 讚祝 诇讛:): 讜专讘谞谉 住讘专讬 注讬拽专 砖讬专讛 讘驻讛. 转讬诪讛 讚讘驻' 讛诪讜爪讗 转驻讬诇讬谉 (注讬专讜讘讬谉 拽讘:) 转谞谉 拽讜砖专讬谉 谞讬诪讗 讘诪拽讚砖 讗讘诇 诇讗 讘诪讚讬谞讛 讜讗讬讻讗 转谞讗 讘讙诪' 讚讗诪专 诇讗 讛讬讛 拽讜砖专讛 讗谞讗 注讜谞讘讛 讜注讚 讻讗谉 诇讗 驻诇讬讙讬 讗诇讗 讘转讬拽讜谉 讻诇讬 讗讬 讚讞讬 砖讘转 诪砖讜诐 诪讻砖讬专讬 拽专讘谉 讗讘诇 砖讬专 注爪诪讜 诇讻''注 讚讞讬 讜转谞谉 谞诪讬 驻专拽 砖谞讬 讚注专讻讬谉 (讚祝 讬.) 讘砖谞讬诐 注砖专 讬讜诐 讘砖谞讛 讛讞诇讬诇 诪讻讛 诇驻谞讬 讛诪讝讘讞 讘砖讞讬讟转 驻住讞 专讗砖讜谉 讜讘驻住讞 砖谞讬 讜讘讬''讟 讛专讗砖讜谉 砖诇 驻住讞 讜讘讬''讟 砖诇 注爪专转 讜砖诪谞讛 讬诪讬 讛讞讙 讗诇诪讗 讚讞讬 砖讘转 讜讬''讟 讚讗''讗 诇砖诪谞转 讬诪讬 讛讞讙 讘诇讗 砖讘转 讜诇专讘 讬专诪讬讛 讘专 讗讘讗 讚诪住讬拽 讘砖诪注转讬谉 讘砖讬专 砖诇 砖讜讗讘讛 驻诇讬讙讬 讗讘诇 砖讬专 砖诇 拽专讘谉 诇讻''注 讚讞讬 谞讬讞讗 讜专讘 讬讜住祝 讚讛讻讗 讗讬转讜转讘 诪讘专讬讬转讗 讜爪''诇 讚诪转谞讬转讬谉 讚注专讻讬谉 讜讚注讬专讜讘讬谉 讛讜讛 诪讜拽讬 诇讛讜 专讘 讬讜住祝 讻专讘讬 讬讜住讬 讘专 讬讛讜讚讛 讜诪讬讛讜 讗讻转讬 拽砖讛 讚讘住讜祝 转诪讬讚 谞砖讞讟 (驻住讞讬诐 住讛.) 诪砖诪注 讚诪讬诇转讗 讚驻砖讬讟讗 讛讬讗 讚讗讬谉 砖讘讜转 讘诪拽讚砖 讜讗驻讬' 专' 谞转谉 讚诪讞诪讬专 讛转诐 诪讜讚讛 讚砖讘讜转 爪专讬讻讗 讛转讬专讜 讜注讜讚 转谞谉 讘驻讬专拽讬谉 (讚祝 谞讙:) 讙讘讬 转拽讬注讜转 砖诇 诪拽讚砖 讚讘讻诇 讬讜诐 讛讬讜 砖诐 注砖专讬诐 讜讗讞转 转拽讬注讜转 讜讗驻讬诇讜 讘砖讘转 讻讚讚讬讬拽 讘讙诪专讗 讚讘讻诇 讬讜诐 转谞谉. 讜诇讗 讗砖转诪讬讟 讚驻诇讬讙 砖讜诐 转谞讗 讜讗讬谉 诇讜诪专 讚讛谞讛讜 转拽讬注讜转 讚讗讜专讬讬转讗 讚讛讗 (. 讚拽转谞讬) 砖诇砖 诇驻转讬讞转 砖注专讬诐 讜转拽讬注讜转 谞诪讬 砖诇砖 讻讚讬 诇讛讘讟讬诇 讛注诐 诪诪诇讗讻讛 讚讜讞讜转 讬''讟 砖讞诇 诇讛讬讜转 讘注专讘 砖讘转 讻讚转谞谉 驻专拽 拽诪讗 讚讞讜诇讬谉 (讚祝 讘讜:) 讬''讟 砖讞诇 诇讛讬讜转 讘注专讘 砖讘转 转讜拽注讬谉 讜诇讗 诪讘讚讬诇讬谉 砖讛讬讜 诪砖谞讬谉 讘讛诐 讘诪拽爪转 讻讚诪驻专砖 讛转诐 讟注诪讗 讘讙诪专讗 讜讻诇 讛谞讬 讚讛转诐 讚专讘谞谉 讜诇讗 讙讝讜专 讘诪拽讚砖 讜讘诪讬诇讜讬 讛诪讬诐 讚讻转讬讘 讜砖讗讘转诐 诪讬诐 讘砖砖讜谉. 讙讝讜专 讜讬''诇 讚诇驻讬 砖讛讬讛 砖诐 专讜讘 讻诇讬 砖讬专 讞诇讬诇讬诐 讻谞讜专讜转 诪爪诇转讬诐 谞讘诇讬诐 砖爪专讬讻讬诐 诇转拽谉 转讚讬专 讙讝讜专 讘讛讜 讟驻讬 诪讛谞讱 讚住讙讬 讘砖讜驻专 讚诇讗 讘注讬 转讬拽讜谉 讜讗讙讘 讚讙讝讜专 讘讛讜 讙讝讜专 谞诪讬 砖诇讗 讬转拽注讜 诇诪讬诇讜讬 讛诪讬诐 讘讬''讟 讻讚诪讜讻讞 讘驻讬专拽讬谉 (讚祝 谞讚:) 讚驻专讬讱 讗讬 讛讻讬 注专讘 砖讘转 砖讘转讜讱 讛讞讙 谞诪讬 诇讗 诇讬讞砖讘讬讛 讝讬诪谞讬谉 讚诇讗 讗砖讻讞谉 讻讙讜谉 讚讞诇 讬讜''讟 专讗砖讜谉 砖诇 讞讙 讘注''砖 讻诇讜诪专 讚讘爪专讬 诇讛讜 转拽讬注讜转 诪砖讜诐 讚诇讗 转拽注讬 诇诪讬诇讜讬 讛诪讬诐 讜讛讬讬谞讜 讟注诪讗 讻讚驻专讬砖谞讗 诇驻讬 砖专讙讬诇讬谉 讘讛讜 诇讛专讘讜转 讘砖讗专 讻诇讬 砖讬专 讘诇讗 诪住驻专 讻讚转谞谉 讘驻讬专拽讬谉 (讚祝 谞讗:) 讙讝专讜 砖诇讗 讬转拽注讜 讻诇诇:





专讘讬谞讜 讞谞谞讗诇

专讘 讬讛讜讚讗 讜专讘 注讬讬谞讗. 讞讚 讛讜讛 转谞讬 诪转谞讬' 讛砖讜讗讘讛 讻讚讻转讬讘 讜砖讗讘转诐 诪讬诐 讘砖砖讜谉. 讜讞讚 讛讜讛 转谞讬 诪转谞讬' 讞砖讜讘讛 [诪砖讜诐 讚讞砖讜讘讛] 讜讘讗讛 诪砖砖转 讬诪讬 讘专讗砖讬转:




转"专 讞诇讬诇 讚讜讞讛 讗转 讛砖讘转 讚讘专讬 专' 讬讜住讬 讘"专 讬讛讜讚讛. 讜讞讻"讗 讗驻讬' 讬讜"讟 讗讬谞讜 讚讜讞讛. 讗诪专 专讘 讬讜住祝 诪讞诇讜拽转 讘砖讬专 砖诇 拽专讘谉. 讚专' 讬讜住讬 住讘专 注讬拽专 砖讬专讛 讘讻诇讬 讜注讘讜讚讛 讛讬讗 讜讚讞讬讛 砖讘转. 讜专讘谞谉 住讘专讬 注讬拽专 砖讬专讛 讘驻讛 讜诇讗讜 注讘讜讚讛 讛讬讗 讜诇讗讜 讚讞讬讛 砖讘转:




讜讗诪专 专讘 讬讜住祝 诪谞讗 讗诪讬谞讗 诇讛 讚讘讛讻讬 驻诇讬讙讬. 讚转谞讬讗 讻诇讬 砖专转 砖注砖讗谉 砖诇 注抓 驻住讜诇. 讜专' 讬讜住讬 讘"专 讬讛讜讚讛 诪讻砖讬专. 诪讗讬 诇讗讜 讘讛讗 拽诪讬驻诇讙讬. 专' 讬讜住讬 住讘专 注讬拽专 砖讬专讛 讘讻诇讬 讜讛讗讘讜讘 讻诇讬 砖专转 讛讜讗 讜讗诪专 诪专 讗讘讜讘 砖诇 诪砖讛 砖诇 拽谞讛 讛讬讛. 砖"诪 砖注讜砖讬谉 讻诇讬 砖专转 砖诇 注抓. [专讘讬 驻讜住诇 讚专'] (讜专') 住讘专 讚注讬拽专 砖讬专讛 讘驻讛 讜讛讗讘讜讘 诇讗讜 讻诇讬 砖专转 讛讜讗 诇驻讬讻讱 注砖讗讜讛 砖诇 拽谞讛. 讜讚讞讬谞谉 诇讗 讻"注 注讬拽专 砖讬专讛 讘讻诇讬. 专' 讜专' 讬讜住讬 讘讚谞讬谉 讗驻砖专 诪砖讗讬 讗驻砖专 驻诇讬讙讬. 驻讬' 讗讘讜讘 讗讬 讗驻砖专 诇注砖讜转讜 诪诪讬谞讬 诪转讻讜转 讚讙专住讬谞谉 讘注专讻讬谉 驻"讘 (讚祝 讬.). 转"专 讗讘讜讘 砖讘诪拽讚砖 讞诇拽 讛讬讛 讚拽 拽讟谉 讛讬讛 诪讬诪讜转 诪砖讛 讛讬讛 讜讛讬讛 拽讜诇讜 注专讘. 讜爪讜讛 讛诪诇讱 讜爪驻讛讜 讝讛讘 讜诇讗 讛讬讛 拽讜诇讜 注专讘 讜谞讟诇讜 爪驻讜讬讜 讜讞讝专 拽讜诇讜 讻诪讜 砖讛讬讛. 讜讗"专 驻驻讗 讛转诐 讛讬讬谞讜 讞诇讬诇 讛讬讬谞讜 讗讘讜讘. 讚转谞谉 诇讗 讛讬讛 诪讻讛 讘讗讘讜讘 砖诇 谞讞讜砖转 讗诇讗 讘讗讘讜讘 砖诇 拽谞讛 诪驻谞讬 砖拽讜诇讜 注专讘 讻讜'. 诇驻讬讻讱 讗诪专 讗讘讜讘 讗讬 讗驻砖专 诇注砖讜转讜 诪诪讬谞讬 诪转讻讜转 讻砖讗专 讻诇讬 砖专转 砖讗驻砖专 诇注砖讜转谉 诪诪讬谞讬 诪转讻讜转. 讛诇讻讱 讗诪专讬谞谉 专' 住讘专 讗讬谉 讚谞讬谉 讻诇讬 砖专转 砖讗驻砖专 诇注砖讜转谉 诪诪讬谞讬 诪转讻讜转 诪谉 讗讘讜讘 砖讗讬 讗驻砖专 诇注砖讜转谉 诪诪讬谞讬 诪转讻讜转. 讜专' 讬讜住讬 住讘专 讚谞讬谉 讗驻砖专 诪砖讗讬 讗驻砖专. 



讗讬讘注讬转 讗讬诪讗 讻"注 诇讗 讬诇驻讬谞谉 诪讗讘讜讘 讚诪砖讛 讗讬 诪砖讜诐 讚讗讬谉 讚谞讬谉 讗驻砖专 诪砖讗讬 讗驻砖专 讗讜 诪砖讜诐 讚注讬拽专 砖讬专讛 讘驻讛. 讜讛讻讗 讘诪讬诇祝 诪诪谞讜专讛 驻诇讬讙讬 专' 讚专讬砖 讻诇诇讬 讜驻专讟讬 讜注砖讬转 诪谞讜专转 讻诇诇 讘讻诇 讚讘专 讝讛讘 驻专讟. 讝讛讘 讜诇讗 讚讘专 讗讞专 诪拽砖讛 转注砖讛. 



讞讝专 讜讻诇诇 讻诇诇 讜驻专讟 讻讜'. 诪讗讬 诪讬注讟. 诪讬注讟 砖诇 注抓. 



专' 讬讜住讬 讘"专 讬讛讜讚讛 讚专砖 专讘讜讬讬 讜诪注讜讟讬. 讜注砖讬转 诪谞讜专转 专讬讘讛. 讝讛讘 诪讬注讟. 诪拽砖讛 转注砖讛 讞讝专 讜专讬讘讛 讻讜':






专讬讟讘"讗

讙诪专讗 诪讗谉 讚转谞讬 讞砖讜讘讛 诇讗 诪砖转讘砖 诪爪讜讛 讞砖讜讘讛 讜讘讗讛 诪砖砖转 讬诪讬 讘专讗砖讬转. 驻讬壮鈥� 讚砖讬转讬谉 诪砖砖转 讬诪讬 讘专讗砖讬转 谞讘专讗讜:



转状专 讞诇讬诇 讚讜讞讛 讗转 讛砖讘转 讻讜壮鈥�. 讗诪专 专讘 讬讜住祝 诪讞诇讜拽转 讘砖讬专 砖诇 拽专讘谉 讚专壮鈥� 讬讜住祝 住讘专 注讬拽专 砖讬专讛 讘讻诇讬 讜注讘讜讚讛 讛讬讗 讜讚讜讞讛 砖讘转 讜专讘谞谉 住讘专讬 注讬拽专 砖讬专讛 讘驻讛 讜讻诇讬 讗讬谞讛 注讬拽专 讜诇讗讜 注讘讜讚讛 讛讬讗 讜讗讬谞讛 讚讜讞讛 砖讘转 讜拽状诇 讚讛讗 讗讬住讜专 谞讙讜谉 讘讞诇讬诇 讜讻诇讬 讝诪专 讗讬谞讜 讗诇讗 砖讘讜转 讚专讘谞谉 砖诪讗 讬转拽谉 讻诇讬 砖讬专 讜拽讬状诇 讚讗讬谉 砖讘讜转 讘诪拽讚砖 讜讗状讻 讚讗注状讙 讚注讬拽专 砖讬专讛 讘驻讛 讜讗讬谉 讻诇讬 诪注讻讘 诇诪讛 诇讗 讬讛讗 讞诇讬诇 讚讜讞讛 讗转 讛砖讘转 讚讘砖诇诪讗 讗诇讜 讛讜讛 讗讬住讜专讗 讚讗讜专讬讬转讗 讚讬谉 讛讜讗 砖诇讗 转讚讞壮鈥� 讗转 讛砖讘转 讘讗讬住讜专 转讜专讛 讗诇讗 讘讚讘专 砖讘讞讜讘讛 讗讘诇 讝讛 砖讗讬谞讜 讗诇讗 砖讘讜转 讚专讘谞谉 讗注状驻 砖讗讬谉 讛讞诇讬诇 讚讘专 砖讘讞讜讘讛 诪状诪 讛专讬 讗讬谉 砖讘讜转 讘诪拽讚砖 讜讬状诇 讚讻诇 讻讬 讛讗讬 砖讘讜转 砖讛讜讗 讚讘专 诪爪讜讬 讚讗转讬 诇讬讚讬 转讬拽讜谉 讻诇讬 砖讬专 讚讗讬住讜专讗 砖讛转讬拽讜谉 诪爪讜讬 讘讛诐 讗驻讬诇讜 讘诪拽讚砖 讙讝专讜 讘讜 讻砖讗讬谞讛 诪注讻讘转 讚讗讙讘 讟专讚讬讬讛讜 讗转讜 讜诪转拽谞讬 诇讬讛 讜讚讞讬壮鈥� 砖讘转 讘诪诇讗讻讛 砖诇 转讜专讛 讘讚讘专 砖讗讬谞讜 讘转讜讘讛 讜诇驻讬讻讱 讗住讜专 诇诪状讚 注讬拽专 砖讬专讛 讘驻讛 讜讘讞诇讬诇 砖诇 砖讜讗讘讛 砖讗讬谞讜 讞讜讘讛 讗诇讗 砖诪讞讛 讬转讬专讛 讜讝讛 谞讻讜谉:



讚转谞讬讗 讻诇讬 砖专转 砖注砖讗谉 砖诇 注抓 讻讜壮鈥�. 讜讛讻讗 讘讚谞讬谉 讗驻砖专 诪砖讗状讗 拽诪驻诇讙讬 讚专壮鈥� 住讘专 讗讬谉 讚谞讬谉 驻讬壮鈥� 讗讬谉 讚谞讬谉 砖讗专 讻诇讬 讝诪专 砖讗驻砖专 诇注砖讜转谉 砖诇 诪转讻壮鈥� 诪砖诇 诪砖讛 砖讛讬讗 砖诇 拽谞讛 诇驻讬 砖诇讗 讛讬讛 讗驻砖专 讘砖讗专 诪讬谞讬谉 砖讛专讬 讗驻讬诇讜 诇爪驻讜转讜 讝讛讘 诇讗 讛讬讛 讗驻砖专 讻讚讗诪专讬谞谉 讛转诐 爪驻讛讜 讝讛讘 讜诇讗 讛讬讛 拽讜诇讜 注专讘 砖讛讬讛 转讬拽讜谉 讘诪诇讗讻转讜 讘注谞讬谉 砖诇讗 讛讬讛 拽讜诇讜 诪转诪转拽 诪砖讜诐 讚讘专 讗诇讗 诪拽谞讛 讜诪砖讜诐 砖讘讞讜 诇驻讬 砖讛讬讛 讻诇讬 砖讬专 讞砖讜讘 诪讗讚 诇讗 专爪讜 诇讛谞讬讞讜 讜注砖讗讛讜 诪诪讛 砖讬讻诇讜:



讜讛讻讗 讘讻诇诇讬 讜驻专讟讬 专讘讜讬讬 讜诪注讜讟讬 拽状诪.鈥� 驻讬壮鈥� 鈥幾欁� 讘专讬讘讜讬 讜诪讬注讜讟 讘诇讘讚 诪讛 砖讬砖 讘讻诇诇 讜驻专讟 讜讻诇诇 砖讻诇诇 讜驻专讟 讗讬谉 讘讻诇诇 讗诇讗 诪讛 砖讘驻专讟 讘诇讘讚 讜诇讗 驻专讟 讗讞专 讗驻讬壮鈥� 讛讚讜诪讛 诇讜 讜诇驻讬讻讱 讻砖讞讝专 讜讻诇诇 诇讗 讗住拽讗 讗诇讗 讞讚 讚专讙讗 诇专讘讜壮鈥� 讻诇 驻专讟 砖讛讜讗 讻注讬谉 讛驻专讟 讘讻诇 爪讚讚讬讜 讜诇讗 注讜讚 讗诇讗 讚讗讬 讗讬讻讗 驻专讟讬 讟讜讘讗 讗讬转 诇谉 诇诪讚专砖 诪讬注讜讟讗 讘讻诇讛讜 诇讘讚 诪讞讚 讚讗转讗 诇讻诇诇 讜驻专讟 讜讻诇诇 讻讚讗讬转讗 讘驻专拽 诪专讜讘讛 讜讘砖讗专 讚讜讻转讬 讜专讬讘讜讬 讜诪讬注讜讟 讬砖 讘讜 讻诇 讛讚讜诪讛 诇诪讬注讜讟 讜讻砖讞讜讝专 讜专讬讘讛 讘讗 诇专讘讜转 讻诇 讚讘专 讗诇讗 砖诪驻谞讬 砖讻转讘 诪讬注讜讟 诇讗 住讙讬讗 砖讗讬谉 砖诐 诪讬注讜讟 讻诇 讚讛讜 讜讬砖 诇谞讜 诇诪注讟 讛讚讘专 讛专讞讜拽 诪谉 讛驻专讟 讬讜转专 讚讜拽 讜转砖讻讞:





讛诪讗讬专讬

讝讛讜 讘讬讗讜专 讛诪砖谞讛 讜讻讜诇讛 讛诇讻讛 讛讬讗 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛诐:



诪谞讜专讛 讜讻诇讬讛 讜砖诇讞谉 讜讻诇讬讜 讜讻谉 讻诇 讻诇讬 砖专转 讗讬谉 注讜砖讬谉 讗讜转谉 讗诇讗 砖诇 诪转讻转 讜讗诐 注砖讗谉 砖诇 注抓 讗讜 砖诇 注爪诐 讗讜 砖诇 讝讻讜讻讬转 驻住讜诇讬诐 讜诪爪讜讛 诪谉 讛诪讜讘讞专 诇注砖讜转 讗转 讻讜诇诐 砖诇 讝讛讘 讗诐 讛讬讜 诪住驻讬拽讬诐 诇讻讱 讗诇讗 砖讗诐 讛讬讜 讛拽讛诇 注谞讬讬诐 注讜砖讬谉 讗讜转诐 讗祝 砖诇 讘讚讬诇 讜讞诇讬诇 讗讬谉 拽讜诇讜 注专讘 讘砖诇 诪转讻转 讜诇驻讬讻讱 注讜砖讬谉 讗讘讜讘 砖诇 注抓 讜拽讘诇讛 讛讬转讛 讘讬讚诐 注诇 讗讘讜讘 砖讛讬讛 讘诪拽讚砖 诪讬诪讜转 诪砖讛 砖讛讬讛 砖诇 拽谞讛 诪驻谞讬 砖拽讜诇讜 注专讘 讜驻讬专砖讜 讘砖谞讬 砖诇 注专讻讬谉 讬' 讘' 砖讛诪诇讱 爪讜讛 讜爪驻讜讛讜 讝讛讘 讜诇讗 讛讬讛 拽讜诇讜 注专讘 谞讟诇讜 讗转 爪讬驻讜讬讜 讜讛讬讛 拽讜诇讜 注专讘 讻诪讜 砖讛讬讛:

转讜住' 讘讚"讛 讜专讘谞谉 住讘专讬 注讬拽专 砖讬专讛 讘驻讛 讻讜' 讜专讘 讬讜住祝 讗讬转讜转讘 讛讻讗 诪讘专讬讬转讗 讜爪"诇 讻讜' 注讻"诇 驻讬' 讜诇诪讛 诇讗 讗讬转讜转讘 诪讛讱 诪转谞讬' 讗诇讗 讚爪"诇 讻讜' 讜讻诪"砖 诪讛专砖"诇 讜诇讻讗讜专讛 讘讛讱 诪诇转讗 讚砖讬专 砖诇 拽专讘谉 讚拽讬讬诪讬谞谉 讘讬讛 讘讛谞讛讜 诪转谞讬转讬谉 讚注讬专讜讘讬谉 讜讚注专讻讬谉 诇讗 讗讬转讜转讘 讻讚诪砖谞讬谞谉 讗诪专 诇讱 专讘 讬讜住祝 驻诇讬讙讬 讘砖讬专 砖诇 砖讜讗讘讛 讜讛"讛 诇拽专讘谉 讻讜' 讗诇讗 讚诪诪转谞讬转讬谉 讚讛讻讗 讗讬转讜转讘 诪讚讬讜拽讗 讚讝讛讜 讚讗讬谞讜 讚讜讞讛 讗讘诇 讚拽专讘谉 讚讜讞讛 讜讬"诇 讻讬讜谉 讚讗讬 诇讗讜 讘专讬讬转讗 讚讗讬转 诇讬讛 诇专"讬 讘砖讬专 砖诇 砖讜讗讘讛 讚讚讜讞讛 讛讜讛 诪爪讬谞谉 诇讗讜拽诪讬 诪转谞讬' 砖驻讬专 讻专"讬 讻讚讗诪专讬' 诇拽诪谉 讜诇讗 讛讜讛 讗讬转讜转讘 专讘 讬讜住祝 讻诇诇 诪诪转谞讬' 讜砖驻讬专 拽讗诪专讬 讚诪讘专讬讬转讗 讗讬转讜转讘 谞诪讬 讘讛讱 诪诇转讗 讜诇讬讻讗 诇讗拽砖讜讬讬 讗转诪讬讛转诐 讚拽讗专讬 诇讛讜 诪讗讬 拽讗专讬 诇讛讜 讻讬讜谉 讚讗讬 诇讗讜 讘专讬讬转讗 讛讜讛 诪讜拽诪讬谞谉 诪转谞讬' 讚讛讻讗 讻专"讬 讻讚讗诪专讬谞谉 诇拽诪谉 讗诪讗讬 诇讗 谞讜拽讬 谞诪讬 讛讱 诪转谞讬' 讚注讬专讜讘讬谉 讜讚注专讻讬谉 讻专"讬 讚讬"诇 讚住诪讻讜 注讬拽专 转诪讬讛转诐 讗讛讱 讚注讬专讜讘讬谉 讚诇讗 诇讬砖转诪讬讟 砖讜诐 转谞讗 讚驻诇讬讙 讛转诐 讘讛讱 诪诇转讗 讜讻讛"讙 讛拽砖讜 诇拽诪谉 诪砖讜诐 讚诇讗 诇讬砖转诪讬讟 讻讜' 讙讘讬 转拽讬注讜转 讜拽"诇:


讘讗"讚 讜诪讬讛讜 讗讻转讬 拽砖讛 讻讜' 讜诇讗 讗砖转诪讬讟 讚驻诇讬讙 砖讜诐 转谞讗 讻讜' 注讻"诇 谞专讗讛 讚注讬拽专 拽讜砖讬讬转诐 讛讻讗 讘诪拽讜诪诐 诇专讘谞谉 讚住讘专讬 注讬拽专 砖讬专 讘驻讛 讜讻讬讜谉 讚诇讗讜 注讘讜讚讛 讛讜讗 讗讬谞讜 讚讜讞讛 砖讘转 讜讛谞讬 转拽讬注讜转 讚讜讞讜转 讚诇讗 讗砖转诪讬讟 砖讜诐 转谞讗 讚驻诇讬讙 讙讘讬 转拽讬注讜转 讜讘住"讚 讛讜住讬驻讜 讘拽讜砖讬讬转诐 讗驻讬诇讜 诇专"讬 讚拽讗诪专 专讘 讬讜住祝 讚讘砖讬专 砖诇 砖讜讗讘讛 诪讜讚讛 专"讬 讚讙讝讜专 讜讘转讬专讜爪诐 诪讬转专爪讗 谞诪讬 讛讱 拽讜砖讬讗 专讗砖讜谞讛 讚讘讻诇 砖讬专 砖诇 拽专讘谉 讘讛谞讬 讬"讘 讬诪讬诐 砖讛讬讛 诪讻讛 讘讞诇讬诇 讛讬讛 诇讛诐 谞诪讬 专讜讘 讻诇讬 砖讬专 讻诪讜 讘砖诪讞转 讛砖讜讗讘讛 讜拽"诇:


:





诪讛专砖"讗 - 讞讬讚讜砖讬 讗讙讚讜转

讚讻转讬讘  讜砖讗讘转诐 诪讬诐 讘砖砖讜谉 讜讻讜'. 讜讗讬转讗 讘讬专讜砖诇诪讬 诇诪讛 谞拽专讗 讘讬转 讛砖讜讗讘讛 砖诪砖诐 砖讜讗讘讬谉 专讜讞 讛拽讜讚砖 注"砖 讜砖讗讘转诐 讜讙讜' 注"讻 讜谞专讗讛 讚讙诐 诇驻讬 讛讬专讜砖诇诪讬 诪讛讗讬 拽专讗 讬诇驻讬谞谉 讚讘注讬谞谉 砖诪讞讛 讘谞讬住讜讱 讛诪讬诐 讻讚讗诪专讬谞谉 讘驻专拽 诇讜诇讘 讜注专讘讛 讗诇讗 讚讛"拽 讘讬专讜砖诇诪讬 讻讬讜谉 讚注讬拽专 讛诪爪讜讛 讛讬讗 谞讬住讜讱 讛诪讬诐 讜砖讗讬讘转 诪讬 砖讬诇讜讞 爪讜专讱 谞讬住讜讱 讛讜讗 讻讚拽转谞讬 诇注讬诇 谞讬住讜讱 讛诪讬诐 讻讬爪讚 讻讜' 讛讬讛 诪诪诇讗 诪谉 讛砖讬诇讜讞 讻讜' 诇诪讛 谞拽专讗 诪拽讜诐 讛砖诪讞讛 砖讘注讝专讛 讘讬转 讛砖讜讗讘讛 讛"诇 诇诪拽专讬 讘讬转 谞讬住讜讱 讜拽讗诪专 诪砖讜诐 砖注"讬 讛砖诪讞讛 砖讛讬转讛 砖诐 注"讬 谞讬住讜讱 讛诪讬诐 讛讬讜 砖讜讗讘讬谉 专讜讞 讛拽讜讚砖 砖讗讬谞讜 砖讜专讛 讗诇讗 诪转讜讱 砖诪讞讛 讚讻转讬讘 讜讛讬讛 讻谞讙谉 讛诪谞讙谉 讜讙讜' 讻讚讗讬转讗 讘讬专讜砖诇诪讬 诪砖"讛 拽讜专讬谉 诇讬讛 讘讬转 讛砖讜讗讘讛 讜诪讬讬转讬 诇讬讛 诪拽专讗 讜砖讗讘转诐 诪讬诐 讜讙讜' 讚讘拽专讗 谞诪讬 讚谞讬诇祝 诪讬谞讬讛 谞讬住讜讱 讛诪讬诐 讘砖诪讞讛 诇讗 讛"诇 诇诪讻转讘 讜砖讗讘转诐 讗诇讗 谞住讻讜 诪讬诐 讘砖砖讜谉 讜讙讜' 讗诇讗 诪讚讻转讬讘 讜砖讗讘转诐 注"砖 砖讗讬讘转 专讛"拽 讜讛"驻 讜砖讗讘转诐 专讜讞 讛拽讜讚砖 注"讬 谞讬住讜讱 诪讬诐 砖讛讬讛 讘砖砖讜谉 讚专讛"拽 讘讗 诪转讜讱 砖诪讞讛. 讜诪"讚 诪爪讜讛 讞砖讜讘讛 讛讬讗 诪讜' 讬诪讬 讘专讗砖讬转 讻驻专砖"讬 讚讗诪专谉 诇注讬诇 砖讬转讬谉 谞讘专讗讜 诪讜' 讬诪讬 讘专讗砖讬转 讜讘讻诇 讛砖谞讛 谞诪讬 讛讬讜 诪谞住讻讬谉 讬讬谉 讘砖讬转讬谉 讛诇诇讜 讜讬砖 诇讻讜讬谉 讘讝讛 砖注讬拽专 讘专讬讗讜转谉 诪讜' 讬诪讬 讘专讗砖讬转 讜讛讬讜 诪讞讜诇诇讬谉 注讚 讛转讛讜诐 讛讬讛 诪砖讜诐 诪爪讜讛 讞砖讜讘讛 讝讜 谞讬住讜讱 讛诪讬诐 讘讞讙 砖讗讝 讛注讜诇诐 谞讬讚讜谉 注诇 讛诪讬诐 讜讻讚讗诪专讬谞谉 讘专"讛 谞住讻讜 诇驻谞讬 诪讬诐 讘讞讙 讻讚讬 砖讬转讘专讻讜 诇讻诐 讙砖诪讬 砖谞讛 讜诇讻讱 讛讬讜 诪讙讬注讬谉 谞讬住讜讱 讛诪讬诐 注讚 讛转讛讜诐 讻讚讗诪专讬谞谉 讘住讚专 转注谞讬讜转 讻砖诪谞住讻讬谉 诪讬诐 讘讞讙 转讛讜诐 讗讜诪专 诇讞讘专讜 讗讘注 诪讬诪讱 讻讜' 讜诇讻讱 讛讬讛 讙讜讚诇 砖诪讞讛 讘诪爪讜讛 讝讜 讚讗"讗 诇注讜诇诐 讘诇讗 诪讬诐 讜讻诇 讛讘专讬讜转 转讜诇讬谉 讘讘专讻转 讛诪讬诐 砖讬讛讜 讛砖谞讬诐 讻转拽讜谞谉:

讘讙诪' 诪讞诇讜拽转 讘砖讬专 砖诇 拽专讘谉 讜讻讜' 讜驻专砖"讬 讘讞诇讬诇 讛诪讻讛 诇驻谞讬 讛诪讝讘讞 讘砖注转 谞讬住讜讱 讛讬讬谉 讻爪"诇 讜诪讛 砖驻专砖"讬 讚拽讗讬 驻诇讜讙转讬讬讛讜 讗讬"讘 讬讜诐 讚讞砖讬讘 讛转诐 讜诇讗 驻讬' 讚驻诇讬讙讬 讘讻诇讬 砖讬专 砖诇 讻诇 砖讘转 诇转诪讬讚 讚讛讗 诪砖诪注 讚讘讻诇 讬讜诐 讛讬讛 讛砖讬专 讻专讗诪专讬' 讛砖讬专 砖诇 讛诇讜讬诐 讘讬讜诐 讛专讗砖讜谉 讛讬讜 讗讜诪专讬诐 诇讛' 讛讗专抓 讜诪诇讜讗讛 讜讻讜' 讜诇诪"讚 讚注讬拽专 砖讬专 讛讜讗 讘讻诇讬 讗"讻 讘讻诇 讬讜诐 讛讜讬 讻诇讬 讗诇讗 砖讘讛谞讱 讬"讘 讬诪讬诐 讛讬讛 砖诐 讙"讻 讗讜转讜 讻诇讬 讛谞拽专讗 讞诇讬诇 讜讻讚诪砖诪注 讛转诐 讘注专讻讬谉 讬"诇 诪砖讜诐 讚谞拽讬讟 讘讘专讬讬转讗 诇砖讜谉 讞诇讬诇 讚拽转谞讬 讛讞诇讬诇 讚讜讞讛 讗转 讛砖讘转 讜讻讜' 诪讻诇诇 讚讗讬讬专讬 讘讛谞讱 讬诪讬诐 砖讛讬讛 讘讛谉 讞诇讬诇 讗诇讗 砖注讚讬讬谉 爪专讬讱 诇讬讬砖讘 讚诇驻讬 住讘专转 专讘 讬讜住祝 讚讟注诪讜 讚专' 讬讜住讬 诪砖讜诐 讚住"诇 注讬拽专 砖讬专讛 讘讻诇讬 讜注讘讜讚讛 讛讬讗 讗"讻 讘砖讬专 砖诇 讻诇 砖讘转 谞诪讬 诇讬讚讞讬 砖讘转 讜诇诪讛 谞拽讬讟 讚讜拽讗 讞诇讬诇 讜讬"诇 讘讚讜讞拽 讚诇讛讜讚讬注 讻讞谉 讚讞讻诪讬诐 谞拽讟 讞诇讬诇 诇讗砖诪注讬谞谉 讚讗驻讬' 讘讛谞讱 讬诪讬诐 讚讛讜讛 讘讛讜 讞诇讬诇 讗讬谉 讚讜讞讛 讗驻讬' 讬讜"讟 讗"谞 诇讗讬讚讱 讙讬住讗 讚讚讜拽讗 讘讛谞讱 讬诪讬诐 讚讛讜讛 讘讛讜 砖诪讞讛 讬转讬专讛 住"诇 诇专讘谞谉 讚讗讬谞讜 讚讜讞讛 诪砖讜诐 讚讛讜讛 讘讛讜 砖诪讞讛 讬转讬专讛 讜讛讜讛 讘讛讜 专讜讘 讻诇讬 砖讬专 讜讗讬讻讗 诇诪讬讙讝专 讟驻讬 讜讻转讬专讜爪讗 讘转专讗 讘转讜住' 讚"讛 讜专讘谞谉 讻讜':


讘转讜住' 讚"讛 讜专讘谞谉 讜讻讜' 讜专讘 讬讜住祝 讚讛讻讗 讗讬转讜转讘 诪讘专讬讬转讗 讜讻讜' 专"诇 讜诇诪讛 讗讬转讜转讘 诇拽诪谉 诪讘专讬讬转讗 讜诇讗 讗讬转讜转讘 诪讛谞讱 诪砖谞讬讜转 讚注讬专讜讘讬谉 讜注专讻讬谉 砖讛拽砖讜 诪讛诐 讛转讜住' 讜爪"诇 讚讛讜讛 诪讜拽讬 专讘 讬讜住祝 讻专' 讬讜住讬 讘专 讬讛讜讚讛 讜诇讗 讻讞讻诪讬诐 讗讘诇 讘讘专讬讬转讗 讚诇拽诪谉 谞拽讟 讘讛 讘讛讚讬讗 砖讬专 砖诇 砖讜讗讘讛 讜拽转谞讬 讘讘专讬讬转讗 讚驻诇讬讙讬 讘讛 专讘谞谉 讜专' 讬讜住讬 讘专 讬讛讜讚讛:


讘讗"讚 讜注讜讚 转谞谉 讘驻讬专拽讬谉 讜讻讜' 讜诇讗 驻诇讬讙 砖诐 转谞讗 讜讗讬谉 诇讜诪专 讜讻讜' 讜讛讗 讚拽转谞讬 砖诇砖 诇驻转讬讞转 砖注专讬诐 讜讻讜' 讜讻诇 讛谞讬 讚专讘谞谉 讜诇讗 讙讝讜专 讘诪拽讚砖 讜讘诪讬诇讜讬 讛诪讬诐 讚讻转讬讘 讜讻讜' 讙讝讜专 讗注"驻 砖讬砖 诇讛诐 住诪讱 诪谉 讛诪拽专讗:


讘讗"讚 诇转拽谉 转讚讬专 讙讝讜专 讘讛讜 讟驻讬 诪讘讛谞讱 讚住讙讬 讘砖讜驻专 讜讻讜' 讻讚诪讜讻讞 讘驻讬专拽讬谉 讚驻专讬讱 讗讬 讛讻讬 讜讻讜' 讻爪"诇:





讞讻诪转 砖诇诪讛

讙诪' 诪谞讗 讗诪讬谞讗 讚讘讛讗 驻诇讬讙讬 讻讜' 讜诪讗谉 讚驻住讬诇 住讘专 讗讬谉 讚谞讬谉 讻讜' 讻爪"诇:


专砖"讬 讘讚"讛 讘砖讬专 砖诇 拽专讘谉 讻讜' 讘砖注转 谞讬住讜讱 讛诪讬诐 讻讜' 谞诪讞拽 讛诪讬诐 讜谞"讘 讟注讜转 讛讜讗 讻讬 诇讗 讛讬讛 谞讬住讜讱 讛诪讬诐 讗诇讗 讘讞讙:


讘讚"讛 讘驻讛 讛诇讜讬诐 讻讜' 讙讚讜诇 讛' 讜诪讛讜诇诇 诪讗讚 讻讜' 讻爪"诇:


讘讚"讛 诪讗谉 讚诪讻砖专 讻讜' 讻爪"诇:


讘讚"讛 讗讬谉 讚谞讬谉 讻讜' 砖爪驻讛讜 讛诪诇讱 讝讛讘 讻讜' 拽讜诇讜 注专讘 讜诪讗谉 讚诪讻砖专 讻讜' 讛讚"讗 讜讻爪"诇:


讘讚"讛 诪讬注讟 砖诇 讞专住 讚注"讻 诪讬注讜讟讗 诇诪注讜讟讬 讗转讗 讻讜' 讻爪"诇:


转讜住' 讘讚"讛 讜讞讚 转谞讬 讻讜' 讜讻谉 讘驻' 诪砖讬诇讬谉 讻爪"诇:


讘讚"讛 讜专讘谞谉 住讘专讬 讻讜' 讜专讘 讬讜住祝 讚讛讻讗 讗讬转讜转讘 诪讘专讬讬转讗 讻讜' 谞"讘 驻讬' 讜诇诪讛 诇讗 讗讬转讜转讘 诪诪转谞讬' 讜拽"诇. (注讬讬谉 讘诪讛专砖"讗):


讘讗"讚 诪讜讚讛 讚砖讘讜转 爪专讬讻讛 讛转讬专讜 讻讜' 讻爪"诇 讜谞"讘 驻讬' 砖讘讜转 砖讬砖 讘讜 爪讜专讱 讛转讬专讜 讞讻诪讬诐:


讘讗"讚 讚专讘谞谉 诇讗 讙讝讜专 讘诪拽讚砖 讜讘诪讬诇讜讬 讛诪讬诐 讻讜' 谞"讘 驻讬' 讗驻讬' 转讗诪专 砖讛讜讗 谞诪讬 诪讚专讘谞谉 诪"诪 诇讗 讙专注 诪讗讞专 砖讬砖 诇讜 讗住诪讻转讗 诪拽专讗:





专砖"砖

讙诪专讗 诪讗谉 讚诪讻砖讬专 住讘专 注讬拽专 砖讬专讛 讘讻诇讬 讜讬诇驻讬谞谉 诪讗讘讜讘讗 讚诪砖讛. 拽"诇 讛讗 讛讜讬 讙诐 砖讗专 讻诇讬 砖讬专 砖诇 诪转讻转 讜讗讬讻讗 诇诪讬诪专 讚讬爪讗讜 注讬拽专 讛砖讬专 讘讛谉 讜讗讘讜讘讗 诇讘住讜诪讬 拽诇讗 讘注诇诪讗 讛讜讬讗 讜诪讛 砖驻专砖"讬 诇注讬诇 注讬拽专 讛砖讬专 讗讬谞讜 讗诇讗 讗"讻 讞诇讬诇 诪讻讛 讻讜' 讗讬谞讜 诪讜讘谉 讚讛讗 讛讜讗 诇讗 讛讬讛 讗诇讗 讘讬"讘 讬讜诐 讘砖谞讛 讜讗讜诇讬 讚讘讛讬"讘 讬讜诐 诇讗 讛讬讛 讗诇讗 讛讞诇讬诇 诇讘讚 讜诇讻谉 砖驻讬专 讬诇驻讬谞谉 诪讬谞讬讛:



专砖"讬 讚"讛 讘驻讛 砖讗讬谉 讻诇讬 砖讬专 讛诪爪讜讛. 讻爪"诇:



专砖"讬 讚"讛 讛"讙 讜讗讘"讗 讜讗转"诇 注讬拽专 讘讻诇讬 讻讜'. 讻爪"诇:



专砖"讬 讚"讛 讜讛讻讗 讘诪讬诇祝 讻讜' 讗讜 讘专讘讜讬讬 讜诪讬注讜讟讬 讻讜'. 讻爪"诇:





讛讙讛讜转 讬注讘"抓

专砖"讬 讚状讛 讘砖讬专 讻讜' 讛诪讬诐. 讜谞讚驻住 讘讙诇讬讜谉 专砖"诇 诪"讝." 谞"讘 讘讞谞诐. 讚讘讞讙 谞诪讬 讗讬讬专讬. 讜讗讬 诪砖讜诐 砖讗"讗 砖讬专 讗诇讗 注诇 讛讬讬谉. 讛讗 讜讚讗讬 诇讗讜 讚讜拽讗 讗诇讗 讻诇讜诪专 讘砖注转 谞住讜讱 讛讬讬谉 讜诪砖讜诐 讚讻讜诇讗 砖注转讗 诇讗 讛讜讬 讗诇讗 谞住讜讱 讬讬谉 讗讘诇 讘讞讙 砖谞讬 讛谞讬住讜讻讬谉 讻讗讞转 讜诪专讘讬谉 讘讘讬专 讜讻诇讬 砖讬专 诇谞住讜讱 讛诪讬诐 讬讜转专 诪注诇 谞讬住讜讱 讬讬谉 讻讚讗讬转讗 讘讻讜诇讗 驻专拽讗:





专砖讬诪转 砖讬注讜专讬诐 - 讛讙专讬"讚 住讜诇讜讘讬讬爪'讬拽

讘讙诪' - 讞讚 转谞讬 砖讜讗讘讛 讜讞讚 转谞讬 讞砖讜讘讛. 讛讙诪专讗 诪住讬拽讛 讚砖谞讬讛诐 诇讗 诪砖转讘砖讬诐. 讜讬砖 诇讛讘讬谉 诇诪讛 拽讜专讗讬谉 诇砖诪讞讛 讝讜 砖诪讞讛 讞砖讜讘讛, 诪讛 诪讜住讬驻讛 诪诇转 "讞砖讜讘讛" 诇砖诐 讛驻砖讜讟 - 砖诪讞转 讘讬转 讛砖讜讗讘讛. 讜谞讬转谉 诇讘讗专 讗转 讛讻讬谞讜讬 "讞砖讜讘讛" 注"驻 诪讛 砖讬砖 诇讛注讬专, 砖讛专诪讘"诐 诪讘讬讗 讗转 讛诇讻讜转 砖诪讞转 讘讬转 讛砖讜讗讘讛 讘讛诇' 诇讜诇讘 (驻"讞 讛诇讬"讘 - 讟"讜), 讜诇讗 讘讛诇' 转诪讬讚讬谉 讜诪讜住驻讬谉. 诪讝讛 诪讜讻讞 砖住讜讘专 砖讛砖诪讞讛 讛讬讗 讘注讬拽专 诪爪讜转 讛讞讙 讜诇讗 诪爪讜转 诪拽讚砖, 讜讬转讻谉 砖讝讜讛讬 诪砖诪注讜转 讛诪诇讛 "讞砖讜讘讛". 讛砖诪讞讛 讞砖讜讘讛 诪砖讜诐 砖诪爪讜转 讬讜"讟 讛讬讗 讜讗讬谞讛 诪爪讜转 诪拽讚砖 讘诇讘讚 讛砖讬讬讻转 讚讜拽讗 诇砖讗讬讘转 谞住讻讬 讛诪讬诐. 讜诪砖讜诐 讛讻讬 讛专诪讘"诐 诪讘讬讗 讻诪拽讜专 诇砖诪讞转 讘讬转 讛砖讜讗讘讛 讗转 讛驻住讜拽 讜砖诪讞转 诇驻谞讬 讛' 讗诇拽讬讻诐 砖讘注转 讬诪讬诐, 讚驻住讜拽 讝讛 诪转讬讬讞住 诇讞讙, 讜诇讗讜 讚讜拽讗 诇砖讗讬讘转 讛诪讬诐 讜诇谞住讻讬诐 讘诪拽讚砖, 讜讗讬谞讜 诪讘讬讗 讗转 讛拽专讗 砖诇 讜砖讗讘转诐 诪讬诐 讘砖砖讜谉.
讗"谞 讬"诇 诪砖讜诐 砖讘转讜专讛 谞诪爪讗讬诐 砖谞讬 驻住讜拽讬诐 讛诪爪讜讜讬诐 注诇 砖诪讞讛 讘住讜讻讜转: 讗) "讜砖诪讞转 讘讞讙讱"; 讘) "讜砖诪讞转诐 诇驻谞讬 讚' 讗诇拽讬讻诐 砖讘注转 讬诪讬诐", 讜讻诇 讗讞讚 诪诇诪讚 注诇 拽讬讜诪讬诐 讗讞专讬诐 讘砖诪讞转 讛专讙诇. 诪爪讜转 讛砖诪讞讛 诪讜砖诪讞转 讘讞讙讱 诪拽讬讬诪讬诐 注"讬 讗讻讬诇转 砖诇诪讬诐 讜讘砖专 讜注"讬 砖转讬讬转 讬讬谉, 注讬讬谉 讘专诪讘"诐 (驻"讜 诪讬讜"讟 讛诇讬"讝). 讗诪谞诐 诪爪讜转 讛砖诪讞讛 砖诇 讜砖诪讞转诐 诇驻谞讬 讛' 讗诇拽讬讻诐 诪拽讬讬诪讬诐 讚讜拽讗 注"讬 砖讬专讜转 讜转砖讘讞讜转. 讜注讜讚 讚讘专: 诪爪讜转 讜砖诪讞转 讘讞讙讱 诪拽讬讬诪讬诐 讘讻诇 讗转专 讜讗转专. 诪讗讬讚讱, 诪爪讜转 讜砖诪讞转诐 诇驻谞讬 讚' 讗诇拽讬讻诐 诪拽讬讬诪讬诐 讚讜拽讗 讘诪拽讜诐 讘讬转 讛诪拽讚砖. 讜注讜讚 - 讻诇 讗讚诐 诪讬砖专讗诇 诪拽讬讬诐 讗转 讛诪爪讜讛 砖诇 讜砖诪讞转 讘讞讙讱, 讜诇注讜诪转 讝讗转 诪爪讜转 讜砖诪讞转诐 诪转拽讬讬诪转 讚讜拽讗 注"讬 讙讚讜诇讬 讞讻诪讬 讬砖专讗诇, 讞住讬讚讬诐, 讝拽谞讬诐 讜讗谞砖讬 诪注砖讛. 讜诇讗讞专讜谞讛, 诪爪讜转 讜砖诪讞转 讘讞讙讱 诪拽讬讬诪讬诐 讘讬谉 讘讬讜诐 讜讘讬谉 讘诇讬诇讛, 讗讘诇 讛诪爪讜讛 砖诇 讜砖诪讞转诐 诇驻谞讬 讛' 讗诇拽讬讻诐 诪拽讬讬诪讬诐 专拽 讘诇讬诇讛. (讜拽爪转 爪"注 诪讚讜注 讚讜拽讗 讘诇讬诇讛 讜诇讗 讘讬讜诐.) 诇驻讬"讝 讬转讻谉 砖诇砖诐 讻讱 谞拽专讗转 砖诪讞讛 讝讜 砖诪讞讛 讞砖讜讘讛 讻讬 讘砖诪讞讛 讝讜 诪砖转转驻讬诐 讚讜拽讗 讗谞砖讬诐 讞砖讜讘讬诐 - 讛讙讚讜诇讬诐 讜讗谞砖讬 讛诪注砖讛 - 讛讞砖讜讘讬诐 砖讘讬砖专讗诇.
讜诪讛 砖讗诪专 专"谞: 诪爪讜讛 讞砖讜讘讛 讛讬讗 讜讘讗讛 诪砖砖转 讬诪讬 讘专讗砖讬转, 谞讬转谉 诇讘讗专讜 注"驻 诪砖"讻 讛专诪讘"诐 (驻"讞 诪诇讜诇讘 讛诇讟"讜): 讛砖诪讞讛 砖讬砖诪讞 讗讚诐 讘注砖讬讬转 讛诪爪讜讛 讜讘讗讛讘转 讛讗诇 砖爪讜讛 讘讛谉 注讘讜讚讛 讙讚讜诇讛 讛讬讗 讻讜' 讜讻诇 讛诪讙讬住 讚注转讜 讜讞讜诇拽 讻讘讜讚 诇注爪诪讜 讜诪转讻讘讚 讘注讬谞讬讜 讘诪拽讜诪讜转 讗诇讜 讞讜讟讗 讜砖讜讟讛 讜注诇 讝讛 讛讝讛讬专 砖诇诪讛 讜讗诪专 讗诇 转转讛讚专 诇驻谞讬 诪诇讱, 讜讻诇 讛诪砖驻讬诇 注爪诪讜 讜诪拽诇 讙讜驻讜 讘诪拽讜诪讜转 讗诇讜 讛讜讗 讛讙讚讜诇 讛诪讻讜讘讚 讛注讜讘讚 诪讗讛讘讛 讜讻谉 讚讜讚 诪诇讱 讬砖专讗诇 讗诪专 讜谞拽诇讜转讬 注讜讚 诪讝讗转 讜讛讬讬转讬 砖驻诇 讘注讬谞讬 讜讻讜'.
讛专诪讘"诐 讻讜转讘 砖讘砖诪讞转 讘讬转 讛砖讜讗讘讛 诪讜驻讬注讛 讛注谞讬讜讜转 砖诇 讞砖讜讘讬 讜讙讚讜诇讬 讬砖专讗诇. 讜讛谞讛 讘转讜专讛 讻转讜讘: "谞注砖讛 讗讚诐 讘爪诇诪谞讜", 讜讻转讘 专砖"讬 (讘专讗砖讬转 讗' 讻"讜) 注谞讜转谞讜转讜 砖诇 讛拽讘"讛 诇诪讚谞讜 诪讻讗谉 讜讻讜', 注讬讬谉 砖诐 讘驻讬专讜砖讜. 诪讚转 讛注谞讜讛 - 诪拽讜专讛 讘讚专讻讬 讛' 讬转讘专讱 讘砖砖转 讬诪讬 讘专讗砖讬转. 讘专讗砖讬转 讛讬爪讬专讛 讛砖驻讬诇 讛拽讘"讛 讻讘讬讻讜诇 讗转 讻讘讜讚讜 诇讘专讜讗 讗转 讛讗讚诐. 讙诐 讞砖讜讘讬 讛注诐 讛砖诪讞讬诐 讘砖诪讞转 讘讬转 讛砖讜讗讘讛 砖诪砖驻讬诇讬诐 注爪诪诐 诇砖诐 砖诪讬诐 - 讛讜诇讻讬诐 讘讚专讻讬 讛' - 诪砖砖转 讬诪讬 讘专讗砖讬转 - 讘讚专讱 讛注谞讜讛 砖诇 讛拽讘"讛. 讝讜讛讬 讻讜讜谞转 专"谞 讘讗诪专讜 砖砖诪讞转 讘讬转 讛砖讜讗讘讛 诪爪讜讛 讞砖讜讘讛 讛讬讗 讜讘讗讛 诪砖砖转 讬诪讬 讘专讗砖讬转.
砖诐. 专砖"讬 讚"讛 讘砖讬专 讜讻讜' 讘讞诇讬诇 讛诪讻讛 诇驻谞讬 讛诪讝讘讞 讘砖注转 谞讬住讜讱 讛讬讬谉 诇转诪讬讚 砖诇 砖讞专 讜谞讬住讜讱 讛讬讬谉 诇转诪讬讚 砖诇 讘讬谉 讛注专讘讬诐 砖讛诇讜讬诐 注讜诪讚讬谉 注诇 讚讜讻谞诐 讜讗讜诪专讬诐 砖讬专 讜讻讜'. 专砖"讬 住讜讘专 砖讛诇讜讬诐 砖专讬诐 讘讬谉 讘转诪讬讚 砖诇 砖讞专 讜讘讬谉 讘转诪讬讚 砖诇 讘讬谉 讛注专讘讬诐. 诇驻讬"讝 爪"注 诪讚讜注 讗讬谉 讗谞讜 讗讜诪专讬诐 讘讝讛"讝 讛砖讬专 砖诇 讛讬讜诐 讘注转 转驻诇转 讛诪谞讞讛 讻诪讜 砖讛诇讜讬诐 砖专讜 讘诪拽讚砖. (讜注讬讬谉 诪讙谉 讗讘专讛诐 讗讜"讞 拽诇"讘 住拽"讚.)
讜谞专讗讛, 讻讬 诪讛 砖讗谞讜 讗讜诪专讬诐 讛砖讬专 砖诇 讛讬讜诐 讘讝讛"讝 讛讜讗 诪砖讜诐 诪爪讜转 "讝讻讜专 讗转 讬讜诐 讛砖讘转 诇拽讚砖讜" 讻驻讬 砖讘讬讗专讛 讛专诪讘"谉, 讜讝"诇 讛专诪讘"谉 注讛"转 (砖诪讜转 讻: 讞') 注诇 诪爪讜转 讝讻讜专 讗转 讬讜诐 讛砖讘转 诇拽讚砖讜: 讜注诇 讚专讱 讛驻砖讟 讗诪专讜 砖讛讬讗 诪爪讜讛 砖谞讝讻讜专 转诪讬讚 讘讻诇 讬讜诐 讗转 讛砖讘转 砖诇讗 谞砖讻讞讛讜 讻讜' 讜讘诪讻讬诇转讗 专' 讬爪讞拽 讗讜诪专 诇讗 转讛讗 诪讜谞讛 讻讚专讱 砖讛讗讞专讬诐 诪讜谞讬诐 讗诇讗 转讛讗 诪讜谞讛 诇砖诐 砖讘转 讻讜' 讜讬砖专讗诇 诪讜谞讬诐 讻诇 讛讬诪讬诐 诇砖诐 砖讘转 讗' 讘砖讘转 砖谞讬 讘砖讘转 讻讬 讝讜 诪谉 讛诪爪讜讛 砖谞爪讟讜讬谞讜 讘讜 诇讝讜讻专讜 转诪讬讚 讘讻诇 讬讜诐 讜讻讜'. 讞讜讘转 诪爪讜讛 讛讬讗 诇住驻讜专 讗转 讬诪讬 讛砖讘讜注 注讚 讬讜诐 讛砖讘转, 讛讬讜诐 讬讜诐 专讗砖讜谉 讘砖讘转, 讛讬讜诐 讬讜诐 砖谞讬 讘砖讘转, 讜讻谉 讛诇讗讛. 讜诇拽讬讜诐 诪爪讜讛 讝讜 诪住驻讬拽讛 讗诪讬专转 讛砖讬专 驻注诐 讗讞转 讘砖讞专讬转.
讜注拽讘 讚讘专讬 讛专诪讘"谉 诪讜讘谉 诇诪讛 砖专讜 讛诇讜讬诐 砖讘诪拽讚砖 砖讬专讬诐 诪讬讜讞讚讬诐 讘讻诇 讬讜诐 讜讬讜诐 诪讬诪讬 讛砖讘讜注, 砖讛专讬 诪讚讬谉 诪爪讜转 讛砖讬专讛 注讘讜专 讛转诪讬讚 讛讬' 诇讻讗讜专讛 讚讬 诇砖讬专 讗讜转讜 讛砖讬专 讘讻诇 讬讜诐 讜讬讜诐, 讗诇讗 砖专讜 诇砖诐 讻讱 砖讬专 讗讞专 讘讻诇 讬讜诐 讜讬讜诐 讘砖讘转 讻讚讬 诇拽讬讬诐 讗转 诪爪讜转 讝讻讬专转 讛砖讘转, 讻讬 注"讬 砖讬专讛 诪讬讜讞讚转 诇讻诇 讬讜诐 讜讬讜诐 注讚 砖诪讙讬注讬谉 诇砖讘转 讬砖 拽讬讜诐 讝讻讬专转 砖讘转.
讜讝讛 注"驻 讛讗 讚讗讬转讗 讘诪住' 专"讛 (诇讗.) 讚砖讬专转诐 讘讻诇 讬讜诐 讜讬讜诐 拽砖讜专讛 诇诪注砖讛 讘专讗砖讬转, 讜讝"诇 讛讙诪专讗 砖诐, 转谞讬讗 专' 讬讛讜讚讛 讗讜诪专 诪砖讜诐 专"注, 讘专讗砖讜谉 诪讛 讛讬讜 讗讜诪专讬诐 诇讛' 讛讗专抓 讜诪诇讜讗讛 注诇 砖诐 砖拽谞讛 讜讛拽谞讛 讜砖诇讬讟 讘注讜诇诪讜, 讘砖谞讬 诪转 讛讬讜 讗讜诪专讬诐 讙讚讜诇 讛' 讜诪讛讜诇诇 诪讗讚 注诇 砖诐 砖讞讬诇拽 诪注砖讬讜 讜诪诇讱 注诇讬讛谉, 讘砖诇讬砖讬 讛讬讜 讗讜诪专讬诐 讗诇拽讬诐 谞爪讘 讘注讚转 拽诇 注诇 砖诐 砖讙讬诇讛 讗专抓 讘讞讻诪转讜 讜讛讻讬谉 转讘诇 诇注讚转讜 讜讻讜'. 砖讬专转 讛诇讜讬诐 砖讘讻诇 讬讜诐 讛讬讗 注诇 讛讘专讬讗讛, 讜讚讜诪讛 诇驻住讜拽讬 讚讝诪专讛 讚诪转驻诇诇讬谉 讘讻诇 讬讜诐 讜讬讜诐 注诇 讘专讬讗转 讛注讜诇诐, 讘专诐 讘讻诇 讬讜诐 讞讜讝专讬诐 诇讛转驻诇诇 讗讜转诐 驻住讜拽讬 讚讝诪专讛, 诪砖讗"讻 讘砖讬专转 讛诇讜讬诐 砖讛诇讜讬诐 砖专讬诐 诇驻讬 诪注砖讬讜 讛诪讬讜讞讚讬诐 砖诇 讘讜专讗 讛注讜诇诐 讘讻诇 讗' 诪砖砖转 讬诪讬 讛讘专讬讗讛. 砖讬专转 讛诇讜讬诐 讛诪讬讜讞讚转 诇讻诇 讬讜诐 讜讬讜诐 讛讬讗 讘讛转讗诐 诇讚注转 专' 讬讛讜讚讛 讘讘专讻讜转 (诪.) 讘专讜讱 讛' 讬讜诐 讬讜诐 讻讜' 诇讜诪专 诇讱 讻诇 讬讜诐 讜讬讜诐 转谉 诇讜 诪注讬谉 讘专讻讜转讬讜, 讘讻诇 讬讜诐 讜讬讜诐 诪讬诪讜转 讛砖讘讜注 讛诇讜讬诐 诪砖讘讞讬诐 诇讘讜专讗 注讜诇诐 注诇 诪注砖讬讜 讚讘专讬讗讛 砖诇 讗讜转讜 讬讜诐, 诇驻讬讻讱 诪转拽讬讬诪转 讘砖讬专转诐 诪爪讜转 讝讻讜专 讗转 讬讜诐 讛砖讘转 诇拽讚砖讜 诇砖讬讟转 讛专诪讘"谉, 讻讬 砖讘转 讛讬讗 讙诪专 讛讘专讬讗讛, 讜注"讬 讛砖讬专讛 砖诇 讛诇讜讬诐 讘讻诇 讬讜诐 讜讬讜诐 讚砖专讜 讻驻讬 诪讛 砖谞讘专讗 讘讗讜转讜 讬讜诐 讘砖注转 诪注砖讛 讘专讗砖讬转, 讘专讗砖讜谉 讜砖谞讬 讜讻讜' 注讚 诇砖讘转, 诪讝讻讬专讬诐 讗转 讻诇 讛讘专讬讗讛 讚讘讜专讗 讛注讜诇诐, 讜砖砖讘转 讛讘讜专讗 讬转讘专讱 讘讬讜诐 讛砖讘转, 讜诪砖讜"讛 讞讬讬讘讬诐 诇砖讘讞讜: 讜讝讗转 讛讬讗 注讬拽专 讛讻讜讜谞讛 讚砖讬专转 讛诇讜讬诐 讘讻诇 讬讜诐 讜讬讜诐 诪讬诪讬 讛砖讘讜注 注讚 诇讬讜诐 讛砖讘转 - 诇砖讘讞 诇讛' 注诇 讘专讬讗转 讛注讜诇诐. 讜讘讬讗专 讛讙专"讞 讝爪"诇, 讚诇专诪讘"谉 讗诪专讜 讛诇讜讬诐 讘讻诇 讬讜诐 讜讬讜诐 讻讞诇拽 砖讬专转诐 讗转 讛讬讜诐 砖诇 讛砖讘讜注, 讘讬讜诐 讛专讗砖讜谉 砖专讜: 讛讬讜诐 讬讜诐 专讗砖讜谉 讘砖讘转 诇讛' 讛讗专抓 讜诪诇讜讗讛 讜讻讜', 讜讻谉 讘讻诇 讬讜诐 讜讬讜诐, 讻讚讬 诇拽讬讬诐 讘砖诇诪讜转 诪爪讜转 讝讻讜专 讗转 讬讜诐 讛砖讘转 诇拽讚砖讜, 讚讛讜讗讬诇 讜讘砖讬专转诐 讬砖 拽讬讜诐 砖诇 诪爪讜转 讝讻讜专 讗转 讬讜诐 讛砖讘转, 讛讬讜 诪讜住讬驻讬诐 讘转讞讬诇转 砖讬专转诐 讗转 讛讬讜诐 诪讬诪讬 讛砖讘转 砖讘讜 讛讬讜 砖专讬谉, 讻诪讜 砖讗谞讜 注讜砖讬谉 讘讝讛"讝. (讜注讬讬"砖 讘诪讙"讗.)
砖诐. 讘讗"讚 - 讘讬"讘 讬讜诐 讘砖谞讛 讛讞诇讬诇 诪讻讛 诇驻谞讬 讛诪讝讘讞 讜讗讬谉 讗讜诪专讬诐 砖讬专 注诇 讛诪讝讘讞 讗诇讗 注诇 讛讬讬谉 讻讜' 讜讘讗讜转讜 讞诇讬诇 谞讞诇拽 专讬讘"讬 诇讜诪专 砖讛讜讗 讚讜讞讛 注讻"诇. 讘讘讬讗讜专 讚讘专讬讜 谞专讗讛 诇讜诪专, 讚砖讬专讛 讝讜 诪讗讞专 砖谞讗诪专讛 注诇 讛讬讬谉 讞诇讛 注诇 讛拽专讘谉, 讜诇驻讬讻讱 讚讬谉 讛讜讗 砖转讚讞讛 砖讘转 讻诪讜 讛拽专讘谉 注爪诪讜. 砖讬专讛 注诇 讛讬讬谉 诪讛讜讛 讞诇讜转 拽讬讜诐 讘讛拽专讘转 谞住讻讬 讛拽专讘谉, 讜诪砖讜诐 讻讱 讘讚讬谉 讛讜讗 砖讚讜讞讛 砖讘转.
砖诐. 专砖"讬 讚"讛 讗讘诇 砖讬专 砖诇 砖讜讗讘讛. 讜讝"诇 砖讛讬讛 讻诇 讛诇讬诇讛 注诇 诪注诇讜转 讛讬讜专讚讜转 诪注讝专转 讬砖专讗诇 诇注讝专转 谞砖讬诐 讜讻讜'. 诇讻讗讜专讛 讚讘专讬讜 诪讬讜转专讬诐 讻讬 讗讬谞诐 谞讜讙注讬诐 诇注爪诐 讛注谞讬谉 讚诪讗讬 谞驻拽"诪 讗讬驻讛 讛讬讜 砖专讬诐 砖讬专 砖诇 砖讜讗讘讛. 讜谞专讗讛, 讚专"诇 讘讝讛 讚讛讜讗讬诇 讜讗讬谉 讛诇讜讬诐 砖专讬诐 讗讜转讜 注诇 讛讚讜讻谉 讻讚讬谉 砖讬专转 讛拽专讘谉, 讗讬谉 讻讗谉 拽讬讜诐 诪爪讜讛 砖诇 砖讬专转 讛拽专讘谞讜转 - 讗诇讗 讬砖 拽讬讜诐 诪爪讜讛 讗讞专转 砖诇 砖讬专讛, 讜诇驻讬讻讱 讗讬谞讛 讚讜讞讛 砖讘转.
砖诐. 专砖"讬 讚"讛 讚讘专讬 讛讻诇 砖诪讞讛 讬转讬专讛 讛讬讗. 讜讝"诇 讜讗讬谞讛 诪谉 讛转讜专讛 讗诇讗 诇讞讘讘 讗转 讛诪爪讜讛 讜诇讗 讚讞讬 砖讘转, 注讻"诇. 讚讘专讬讜 爪专讬讻讬诐 讘讬讗讜专. 讜谞"诇 讚诇专砖"讬 讛砖诪讞讛 砖讬讬讻转 诇诪爪讜转 砖讗讬讘转 讛诪讬诐. 讚注转讜 讛讬讗 砖诇讗 讻砖讬讟转 讛专诪讘"诐 砖讛砖讬专讛 讛讬讗 诪讟注诐 诪爪讜转 砖诪讞转 讛专讙诇 讜讗讬谞讛 砖讬讬讻转 诇砖讗讬讘转 讛诪讬诐 (讜谞拽专讗转 砖诪讞转 讘讬转 讛砖讜讗讘讛 注"砖 砖砖讗讘讜 专讜讞 讛拽讜讚砖 讻讚驻讬专砖 讛讬专讜砖诇诪讬), 讗诇讗 讻转讜住' 讘诪住' 砖讘转 砖砖诪讞转 讘讬转 讛砖讜讗讘讛 砖讬讬讻转 诇砖讗讬讘转 讜诇谞讬住讜讱 讛诪讬诐 砖诇 拽专讘谉 讛转诪讬讚. 讘专诐 诇专砖"讬 讛讙诐 砖砖诪讞讬诐 诪砖讜诐 诪爪讜转 砖讗讬讘转 讛诪讬诐, 讗讬谉 讛砖诪讞讛 专拽 讛讚讜专 讘注诇诪讗, 讜讗讬谞讛 讞诇拽 诪注讬拽专 诪爪讜转 讛砖讗讬讘讛 讜拽专讘谉, 讜讛讜讗讬诇 讜讻讱 诇讬讻讗 诪爪讜讛 砖诇 砖讬专转 讛诪拽讚砖 讘注爪诪讛. 讗诇讗 讛讚讜专 诪爪讜讛 讘注诇诪讗 砖讗讬谞讜 讚讜讞讛 讗转 讛砖讘转.
讜讘讘讬讗讜专 讛讚讘专, 注讬讬谉 讘专砖"讬 讘诪住' 砖讘转 (拽诇"讙:) 讛诪驻专砖 砖诪讬诇转 爪讬爪讬谉 砖讗讬谞谉 诪注讻讘讬谉 讚讜讞讬谉 讗转 讛砖讘转 讻"讝 砖诇讗 驻讬专砖 讗转 讬讚讬讜 诪讛诪讬诇讛, 讜诪砖驻讬专砖 讗转 讬讚讬讜 讗讬谞谉 讚讜讞讬谉, 诪"诪 讘讬讜诐 讞讜诇 谞讜讬 诪爪讜讛 讛讜讗 诇诪讜诇 讙诐 讗转 讛爪讬爪讬谉 砖讗讬谞谉 诪注讻讘讬谉 讘讬谉 诪砖驻讬专砖 讗转 讬讚讬讜 讜讘讬谉 砖诇讗 驻讬专砖 讗转 讬讚讬讜. 讜讚讘专讬 专砖"讬 诇讻讗讜专讛 拽砖讛, 讚诪讻讬讜谉 讚讙诐 诪砖驻讬专砖 讗转 讬讚讬讜 讬砖 谞讜讬 讜讛讚讜专 诪爪讜讛 诇诪讜诇 讗祝 讗转 讛爪讬爪讬谉 砖讗讬谞谉 诪注讻讘讬谉 诇诪讛 讚讜讞讬谉 砖讘转 专拽 讻"讝 砖诇讗 驻讬专砖 讗转 讬讚讬讜, 讗讘诇 诪砖驻讬专砖 讗转 讬讚讬讜 讗讬谞谉 讚讜讞讬谉. 讜讘讬讗专 讛讙专"讞 讝爪"诇 讚讬砖 砖转讬 讛诇讻讜转 讘谞讜讬 讜讛讚讜专 诪爪讜讛 讘爪讬爪讬谉 砖讗讬谞谉 诪注讻讘讬谉. 讚讛讬讬谞讜, 砖讻诇 讝诪谉 砖诇讗 驻讬专砖 讗转 讬讚讬讜 诪讛诪讬诇讛, 诪讬诇转 讛爪讬爪讬谉 砖讗讬谞谉 诪注讻讘讬谉 诪爪讟专驻转 诇诪讬诇讛 注爪诪讛 讜讛专讬讛谉 拽讬讜诐 讘注爪诐 诪爪讜转 讛诪讬诇讛, 讜诇驻讬讻讱 诪讬诇转诐 讚讜讞讛 砖讘转. 讗讜诇诐 诪砖驻讬专砖 讗转 讬讚讬讜 诪讬诇转 讛爪讬爪讬谉 砖讗讬谞谉 诪注讻讘讬谉 讗讬谞讛 拽讬讜诐 讘诪讬诇讛 注爪诪讛, 讗诇讗 讛讚讜专 诪爪讜讛 讘注诇诪讗, 讜讗讬谞讛 诪爪讟专驻转 诇注爪诐 拽讬讜诐 讛诪讬诇讛, 讜诇讻谉 讗讬谞讛 讚讜讞讛 砖讘转. 讜诇驻讬"讝 砖讬讟转 专砖"讬 讛讬讗 砖砖诪讞转 讘讬转 讛砖讜讗讘讛 讛讜讬 讚讬谉 讛讚讜专 讜讞讘讜讘 诪爪讜讛 讘注诇诪讗, 讗讘诇 讗讬谞讛 砖讬讬讻转 诇讙讜祝 诪爪讜转 讛砖讗讬讘讛 讘注爪诪讛, 讜诇讻谉 讗讬谞讛 讚讜讞讛 砖讘转, 讚讚讜拽讗 诪爪讜转 诪拽讚砖 讘注爪诪讛 讚讜讞讛 - 讜诇讗 讛讚讜专 讜讞讘讜讘 诪爪讜讛 讘注诇诪讗.
砖诐. 讘讙诪' - 注讬拽专 砖讬专讛 讘讻诇讬. 诇驻讬 驻砖讟讜转 讛住讜讙讬讗 - 讗诐 注讬拽专 讛砖讬专讛 讛讬讗 讘讻诇讬 讗讝 砖讬专讛 讘讻诇讬 诪讛讜讛 讞诇拽 诪注爪诐 诪爪讜转 讛砖讬专讛 诪讚讗讜专讬讬转讗 砖诇 拽专讘谉. 诇驻讬讻讱, 讚讜拽讗 诇讜讬讬诐 讻砖专讬诐 诇砖讬专 讘讻诇讬诐, 讜砖讬专转 讛讻诇讬诐 讚讜讞讛 讗转 讛砖讘转 讻讚讬谉 拽专讘谉 注爪诪讜. 诇注讜诪转 讝讗转 讗诐 注讬拽专 讛砖讬专讛 讛讬讗 讘驻讛, 讙诐 诇讬砖专讗诇讬诐 讜诇注讘讚讬诐 谞讬转谉 诇谞讙谉 注诇 讻诇讬 讛砖讬专. 讛砖讬专讛 讘讻诇讬诐 讗讬谞讛 讚讜讞讛 讗转 讛砖讘转 讻讬 讛砖讬专讛 讘讻诇讬 诇讘住讜诪讬 拽诇讗 讘注诇诪讗.
讜讬砖 诇讛转讘讜谞谉 讘讝讛, 砖讗注"驻 砖讛讻诇讬诐 讘讗讬诐 诇讘住讜诪讬 拽诇讗 - 讻诇讜诪专 诇谞讜讬 讜诇讛讚讜专 诪爪讜讛 - 诪"诪 讬讚讞讜 讻诪讜 讛拽专讘谉 注爪诪讜. 讚讛谞讛 讛驻砖讟转 注讜专 拽专讘谉 讗讬谞讛 讗诇讗 谞讜讬 诪爪讜讛, 讜注讻"讝 讛驻砖讟转 注讜专 讛驻住讞 讚讜讞讛 讗转 讛砖讘转 (注讬讬谉 讘住讜讙讬讗 讘专讬砖 驻专拽 专' 讬砖诪注讗诇 讘诪住' 诪谞讞讜转) 讜诪"砖 砖讬专讛 讘讻诇讬诐 诪爪讬爪讬谉 砖讗讬谞谉 诪注讻讘讬诐 讗转 讛诪讬诇讛 讛讚讜讞讬诐 讗转 讛砖讘转 诪讚讬谉 讝讛 讗诇讬 讜讗谞讜讛讜 (讜注讬讬谉 诇注讬诇 讘砖注讜专讬诐 诇专砖"讬 讚"讛 讗讘诇 讜讚"讛 讚讘专讬).
讜讛谞讛, 讗讬转讗 讘诪住' 讘专讻讜转 (诇讛.) 讚讗诪专 专' 砖诪讜讗诇 讘专 谞讞诪谞讬 讗"专 讬讜谞转谉 诪谞讬谉 砖讗讬谉 讗讜诪专讬诐 砖讬专讛 讗诇讗 注诇 讛讬讬谉 砖谞讗' 讜转讗诪专 诇讛诐 讛讙驻谉 讛讞讚诇转讬 讗转 转讬专讜砖讬 讛诪砖诪讞 讗诇讛讬诐 讜讗谞砖讬诐 讗诐 讗谞砖讬诐 诪砖诪讞 讗诇讛讬诐 讘诪讛 诪砖诪讞 诪讻讗谉 砖讗讬谉 讗讜诪专讬诐 砖讬专讛 讗诇讗 注诇 讛讬讬谉. 讜讛拽砖讜 讛转讜住' 砖诐 (讚"讛 砖讗讬谉) 诪砖讬专讛 讘诪拽讚砖 砖砖专讬诐 砖诇讗 注诇 讛讬讬谉, 讜诪讞诇拽讬诐 讘讬谉 砖讬专讛 诇砖讬专讛, 讜讝"诇 - 驻讬专讜砖 讗讬谉 讗讜诪专讬诐 砖讬专讛 注诇 砖讜诐 讗讻讬诇转 诪讝讘讞 讻讙讜谉 讝专讬拽转 讚诪讬诐 讜谞住讜讱 讛诪讬诐 讻讬 讗诐 注诇 讛讬讬谉 讗讘诇 讜讚讗讬 诪爪讬谞讜 砖讬专讛 讘诇讗 讬讬谉 讻讙讜谉 讛诇诇 讘砖讞讬讟转 驻住讞讬诐 注讻"诇. (讜注讬讬谉 讘转讜住' 讘驻住讞讬诐 住讚. 讚"讛 拽专讗).
讜谞专讗讛 讚专"诇 讚讬砖 砖转讬 讛诇讻讜转 讚砖讬专讛:
讗) 砖讬专讛 讚讞诇讛 注诇 拽专讘谉 砖诪讛讜讛 拽讬讜诐 讘注讬拽专 讛拽专讘转 讛拽专讘谉. 讘砖讬专讛 讝讜 诪注讻讘 讛讬讬谉 讻讬 讗讬谉 砖讬专讛 诪爪讟专驻转 诇注讬拽专 拽讬讜诐 讛拽专讘转 讛拽专讘谉 讗诇讗 注"讬 讬讬谉, 砖砖专讬诐 讘砖注转 谞住讜讱 讛讬讬谉 砖诇 讛拽专讘谉, 讜讻讻讛 讞诇讛 讛砖讬专讛 讻拽讬讜诐 讘讛拽专讘转 讛拽专讘谉. 讜讛谞讛 讘谞住讻讬诐 讛讘讗讬诐 讘驻谞讬 注爪诪诐 讬砖 讘注讬讗 讘注专讻讬谉 (讬讘.) 讗诐 讬砖 砖讬专讛 讗讜 诇讗, 讜讟注诐 讛讚讘专 诪砖讜诐 讚诇讬讻讗 拽专讘谉, 讜讬砖 砖讬专讛 注诇 讬讬谉 讚谞住讻讬诐 专拽 讻讞诇讜转 讘讛拽专讘转 拽专讘谉, 讜讻谉 驻讜住拽 讛专诪讘"诐 (驻"讜 诪转诪讬讚讬谉 讛诇"讞) 讚讗讬谉 讗讜诪专讬诐 砖讬专讛 注诇 谞住讻讬诐 讛讘讗讬诐 讘驻谞讬 注爪诪诐.
讘) 拽讬讜诐 砖讬专讛 讘驻谞讬 注爪诪讛 讘诪拽讚砖, 讚讬砖 砖讬专讛 讘诪拽讚砖 讙诐 讘诇讬 讬讬谉, 讜讛讜讬' 诪爪讜讛 诇注爪诪讛.
诇驻讬"讝 谞专讗讛 讚住讘专转 专讘 讬讜住祝 讻讗谉 讛讬讗 讚砖讬专讛 讘注爪诪讛 讗讬谞讛 讚讜讞讛 砖讘转, 讻讬 讚讜拽讗 拽讬讜诐 砖讬专讛 讘注讬拽专 讛拽专讘转 讛拽专讘谉 讚讜讞讛 砖讘转, 诇讗 诪爪讜转 砖讬专讛 讘注爪诪讛. 讛讘讬讗讜专 讛讜讗 砖讚讞讬讬转 讛砖讘转 砖诇 讛拽专讘谉 诪转专转 讙诐 讗转 砖讬专转 讛诇讜讬讬诐 砖讞诇讛 讘注讬拽专 讛拽专讘谉, 砖讻谉 讛拽专讘谉 讛讜讗 讛诪转讬专 砖诇 砖讬专讛 讘讻诇讬 讘砖讘转, 讗讘诇 砖讬专讛 讻砖讛讬讗 诇注爪诪讛 讗讬谞讛 讚讜讞讛 砖讘转 讘诪拽讚砖.
讛讬讜爪讗 诪讛谞"诇 砖讚讬谉 讛砖讬专讛 讘讻诇讬 讘砖讘转 转诇讜讬 讘讚讬谉 注讬拽专 讛砖讬专讛. 讗诐 注讬拽专 讛砖讬专讛 讛讬讗 讘讻诇讬 - 讙诐 砖讬专讛 讘讻诇讬 讞诇讛 注诇 拽专讘谉, 讜诇驻讬讻讱 - 讛讛讬转专 砖诇 讛拽专讘谉 讙诐 诪转讬专 讗转 讛砖讬专讛 讘讻诇讬. 讘专诐, 讗诐 注讬拽专 砖讬专讛 讛讬讗 讘驻讛 - 砖讬专讛 讘讻诇讬 讗讬谞讛 讞诇讜转 拽讬讜诐 讘讛拽专讘转 讛拽专讘谉 讗诇讗 讞诇讜转 谞讜讬 讜讛讚讜专 讘注诇诪讗 讜讛讜讬' 砖讬专讛 讘诪拽讚砖 讘驻谞讬 注爪诪讛. 讜讛讜讗讬诇 讜讗讬谉 砖讬专讛 讘讻诇讬 诪爪讟专驻转 诇讚讬谉 讛拽专讘转 讛拽专讘谉, 讗讬谞讛 讚讜讞讛 讗转 讛砖讘转, 讻讬 讗讬谉 讛讚讞讬讬讛 砖诇 讛拽专讘谉 砖讬讬讻转 诇讛. 诇注讜诪转 讝讗转 讛驻砖讟转 讛注讜专 诪讛讜讛 谞讜讬 讘注讬拽专 讛讞驻爪讗 讚拽专讘谉 讜讘诪爪讜转 讛拽专讘转 讛拽专讘谞讜转 讜诇讻谉 讚讞讬讬转 讛砖讘转 砖诇 讛拽专讘谉 诪砖转讬讬讻转 诇讛驻砖讟讛. 讛讚讜讞讛 讘砖讘转 讛讬讗 注讘讜讚转 讛讻讛谞讬诐, 讜注讘讜讚转 讛诇讜讬诐 讘砖讬专 讻砖诇注爪诪讛 讗讬谞讛 讚讜讞讛. 砖讬专转诐 讚讜讞讛 专拽 讘爪专讜祝 诇注讘讜讚转 讛讻讛谞讬诐, 讻讞诇讜转 砖诐 注诐 拽专讘谉, 讜讗诐 砖讬专讛 讘讻诇讬 砖讬讬讻转 诇讛拽专讘转 讛拽专讘谉 讗讜 诇讗 转诇讜讬 讘讚讬谉 注讬拽专 讛砖讬专讛 讗诐 讛讜讗 讘驻讛 讗讜 讘讻诇讬.
砖诐. 讘讙诪' - 讜讬诇驻讬谞谉 诪讗讘讜讘讗 讚诪砖讛. 诪讛讙诪专讗 诪砖诪注 (讜讻"讻 专砖"讬) 讚讗诐 注讬拽专 讛砖讬专讛 讘讻诇讬, 讬讜爪讗 砖讻诇讬 讛砖讬专 讻诇讬 砖专转 讛诐. 讜讬砖 诇讛注讬专 - 讚诇讻讗讜专讛 讚讬谉 讻诇讬 砖专转 讞诇 讘讻诇讬 讛诪拽讚砖 讻讙讜谉 讻诇讬 砖专转 讛诪拽讚砖讬诐 讗转 讛住讜诇转 讜讗转 讛讬讬谉 讜讗转 讛讚诐. 诪讗讬讚讱 讻诇讬 砖讬专讛 讗讬谞诐 诪砖专转讬诐 讻讻诇讬诐 砖诪拽讚砖讬诐, 讜讗"讻 爪"注 - 讛讬讗讱 谞转拽讚砖讜 诇讻诇讬 砖专转. 讜讛讬讛 谞"诇 讚讻诇讬 砖讬专 讗讬谞诐 讻诇讬 砖专转 - 讗诇讗 拽讚讜砖讬诐 讘拽讚讜砖转 讚诪讬诐 诇诪爪讜转 讛砖讬专讛, 诇讜诇讗 诪讛住讜讙讬讗 讻讗谉 讚讗讬谞讜 诪砖诪注 讻谉, 讜爪"注.
砖诐. 专砖"讬 讚"讛 讘驻讛. 讜讝"诇 讛诇讜讬讬诐 讗讜诪专讬诐 讛砖讬专 讚讘专 讬讜诐 讘讬讜诪讜 讻讙讜谉 诇讛' 讛讗专抓 讜诪诇讜讗讛 讘专讗砖讜谉, 讙讚讜诇 讛' 讜诪讛讜诇诇 讘砖谞讬 讜讻讜'. 讬砖 诇讛转讘讜谞谉 诪讛 讘讗 专砖"讬 诇诇诪讚谞讜 讘讚讘专讬讜 讗诇讜 讚诇讻讗讜专讛 诪讬讜转专讬诐.
讜谞专讗讛, 讻讬 专砖"讬 诪讘讗专 讗转 砖讬讟转 讛诪"讚 讚注讬拽专 砖讬专讛 讘驻讛. 讚讛讗 砖讬专讛 讘讻诇讬 诪驻讜专砖转 讘驻住讜拽讬诐, 讜讗"讻 拽砖讛 诇诪讛 讬专讞讬拽 诇讜诪专 砖讗讬谉 注讬拽专 讛砖讬专讛 讘讻诇讬. 注"讝 驻讬专砖"讬 讻讬 讟注诪讜 讛讜讗 诪砖讜诐 砖砖专讬诐 讘讻诇 讬讜诐 - 讚讘专 讬讜诐 讘讬讜诪讜 - 讛砖讬专 砖诇 讗讜转讜 讛讬讜诐, 讜讛谞讛 诪讚讬谉 砖讬专讛 讘讻诇讬 讗讬谉 讛讘讚诇 讘讬谉 砖讬专转 讬讜诐 讗' 诇砖谞讬. 讛讛讘讚诇 讘讬谉 砖讬专讛 诇砖讬专讛 - 诪讬讜诐 讗' 诇讬讜诐 砖谞讬 - 诪转讙诇讛 讚讜拽讗 讘砖讬专讛 讘驻讛, 诪砖讜诐 砖砖专讬诐 讘驻讛 诪讝诪讜专讬诐 砖讜谞讬诐 讘讻诇 讬讜诐 讜讬讜诐. 讜讛讜讗讬诇 讜讛转讜讻谉 砖诇 讛砖讬专讬诐 讘驻讛 拽讜讘注讬诐 讗转 讝诪谉 讗诪讬专转诐, 讗"讻 注讬拽专 讛砖讬专讛 讛讬讗 讘驻讛 讜诇讗 讘讻诇讬.
讜讻讘专 讛讝讻专谞讜 诇注讬诇 讚讛讙专"讞 讝"诇 讛讬讛 讗讜诪专 砖讛诇讜讬讬诐 讗诪专讜 讗转 讛讬讜诐 讘转讞讬诇转 砖讬专转诐 讘讻诇 讬讜诐 讜讬讜诐, 讜讻讻讛 砖专讜: 讛讬讜诐 讬讜诐 专讗砖讜谉 讘砖讘转 诇讚讜讚 诪讝诪讜专 讜讻讜', 讜讻谉 讘讻诇 讬讜诐 讜讬讜诐, 讻诪讜 砖讗谞讜 讗讜诪专讬谉 讘砖讞专讬转, 讚讛讝讻专转 讛讬讜诐 讘砖讘转 讞诇拽 诪注爪诐 讛诪爪讜讛 讚砖讬专讛2.
砖诐. 专砖"讬 讚"讛 讗讬谉 讻讜' 砖讗专 讻诇讬诐 讗驻砖专 砖讬讛讬讜 砖诇 诪转讻转 讜讛谉 诪讻讜讘讚讬诐 讻讜' 讜诇讗 诪讗讘讜讘 砖诇 诪砖讛 讻讜' 砖讗"讗 诇注砖讜转 砖诇 诪转讻转 讻讜' 砖爪驻讛讜 讝讛讘 讜诇讗 讛讬讛 拽讜诇讜 注专讘 讜讻讜'. 谞专讗讛 讚专"诇 砖讚讬谉 讛诪转讻转 讛讜讗 诪讟注诐 "讜讗专讜专 谞讜讻诇 讜讬砖 讘注讚专讜 讝讻专 讜谞讚专 讜讝讘讞 诪砖讞转 诇讚" (诪诇讗讻讬 讗, 讬"讚), 讻讬 拽讚砖讬诐 爪专讬讻讬诐 诇讘讗 诪谉 讛诪讜讘讞专, 讜讻砖讗驻砖专 诇注砖讜转 讻"砖 诪诪转讻转 诪注讻讘转 诪讚讬谉 讛诪讜讘讞专. 诪讗讬讚讱 讻砖讗"讗, 讙诐 注抓 谞讞砖讘 讻讚讘专 讛诪讜讘讞专 讘讬讜转专 讜讻砖专3.
2 讜诇讻讗讜专讛 讟注诪讜 讻砖讬讟转 讛专诪讘"谉 讘诪爪讜转 讝讻讜专, 讻谞"诇.
3 注讬讬谉 讘诪诇讗讻讬 砖诐 讘驻讬专砖"讬 讜专讚"拽 讜诪讛专"讬 拽专讗. 讜注讬讬谉 讘诪讜专讛 谞讘讜讻讬诐 讞"讙 驻专拽 诪"讜.
专砖讬诪讜转 砖讬注讜专讬诐 诇讙专讬"讚 住讜诇讜讘讬讬爪'讬拽 (谞讬讜 讬讜专拽, 1989), 讘讗讚讬讘讜转 住驻专讬讗, 讘专讬砖讬讜谉 CC BY-NC.

